সিলেটের গোয়াইনঘাট উপজেলা সদরস্থ পিয়াইন নদী থেকে অজ্ঞাত ব্যক্তির লাশ উদ্ধার করা হয়েছে। বুধবার সকাল সাড়ে ১০টায় খেওয়াঘাট সংলগ্ন পিয়াইন নদীর উৎসমূখে স্থানীয় জনতা পানিতে ভাসমান একটি লাশ দেখতে পেলে গোয়াইনঘাট থানা পুলিশকে খবর দেয়। পরে থানা পুলিশের এসআই,জুনেদ আহমদ এবং এস.আই, মিয়া নাসির উদ্দিন ভাসমান অজ্ঞাত লাশটি উদ্ধার করে সুরতহাল রির্পোট তৈরি করেন। স্থানীয় ও পুলিশ সূত্রে জানাযায়, বুধবার সকাল সাড়ে ১০টায় স্থানীয় এলাকাবাসী পিয়াইন নদীতে দেখা ভাসমান অজ্ঞাত পরিচয়ের এ লাশটি গোয়াইন নদীর উজান থেকে নদীর স্রোতে নেমে এসেছে। এ ব্যাপারে গোয়াইনঘাট থানার অফিসার ইনচার্জ মোঃ আব্দুল জলিল গোয়াইন নদীতে ভাসমান অজ্ঞাত ব্যাক্তির লাশ উদ্ধারের বিষয়টি নিশ্চিত করে বলেন, ভাসমান অজ্ঞাত ব্যাক্তির লাশটি উদ্ধার করা হয়েছে। ময়না তদন্তের জন্য সিওমেক হাসপাতালে প্রেরণ করা হয়েছে।